《望香炉峰读孟浩然诗因述》
明代·刘永之

移棹望庐阜，香炉旧识名。鸟飞千嶂碧，日净片云生。

伞瀑长虹下，溪深猛虎行。松门通佛宇，萝径绕檐楹。

业爱远公白，诗欣孟子清。余方谢羁束，幸此共芳声。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。